《始皇陵下作》
唐代·曹邺

千金买鱼灯，泉下照狐兔。行人上陵过，却吊扶苏墓。

累累圹中物，多于养生具。若使山可移，应将秦国去。

舜殁虽在前，今犹未封树。

作者简介：曹邺（约816～875），字业之， 一作邺之，桂州（今广西桂林阳朔）人。晚唐诗人。 与刘驾、聂夷中、于濆、邵谒、苏拯齐名，而以曹邺才颖最佳。曹邺曾担任吏部郎中（唐）、洋州刺史（唐）、祠部郎中（唐）等职务。